google/wiki40b huggingface dataset:
Styreplate

En styreplate finnes på de fleste nyere bærbare datamaskiner, og er en av flere pekeenheter. Som navnet sier er det en trykk- og berøringsfølsom plate. Ved å bevege en finger på denne flaten beveges musepekeren over skjermen. To korte fingerslag tilsvarer vanligvis et dobbeltklikk med venstre museknapp. Styreflaten er vanligvis plassert under tastaturet med to, iblant tre, museknapper over, under eller ved siden av seg.
Den fungerer ved å registrere kapasitans mellom høyde og breddeaksen. En finger vil føre til endringer i det elektriske feltet over platen og den vil "kjenne" fingeren.
De fleste styreplater kan programmeres til å ignorere bevegelse ved stort kontaktområde, som for eksempel når håndflaten kommer borti plata under tasting, eller de kan programmeres til at et angitt område på platen skal brukes til andre oppgaver (volum opp, volum ned, bla ned, bla opp etc.)
Andre pekeenheter er datamus, styrepinner og styrekuler.
Malvik

Geografi

Kommunen grenser til Trondheim i vest, Selbu i sør og Stjørdal i øst. Malvik grenser dessuten til Klæbu i et punkt på Hevillen (412 moh.). Malvik har to små eksklaver (Jøsåsgårdene) som er omsluttet av Stjørdal kommune, men bare har veiforbindelse til Malvik.
Kommunen ligger mot Trondheimsfjorden i nord med en kystlinje på 24 km. Kommunen måler 168 km², hvorav 124 km² skog, 14 km² dyrket mark og 7 km² ferskvann. Homla, med en samlet lengde på 29,5 km, har sitt utløp i Trondheimsfjorden ved Hommelvik. Geologisk ligger kommunen i Trondheimsfeltet, så berggrunnen består i all hovedsak av fyllitter. Dyrkede leirbakker finnes langs fjorden og innover et par daler opp til ca. 150 moh. Lengre inn i landskapet finnes myr, noen små innsjøer og skogkledde åser. Kommunens høyeste punkt er på 624 moh. og ligger i lia opp mot Baklifjellet (Vennafjellet) på grensen mot Selbu.

Samfunn

I Malvik er det én videregående skole, Malvik videregående. Skolen har i dag et bredt fagtilbud fordelt på fem forskjellige studieretninger med 343 elever.

Historie

Malvik ble egen kommune i 1891 etter å ha blitt utskilt i fra Strinden herred.

Konserter

Café Rampa i kommunesenteret Hommelvik er stedet der flest konserter avholdes. Kaféen er forøvrig også kjent fra NRK-programmet Billetten og fra TV3-programmet Hellstrøm rydder opp.

Festival

Årlig arrangeres Arbeiderfestivalen i Hommelvik. Festivalen ble startet i 2004 og har som formål «å synliggjøre arbeiderbevegelsens historie og kultur med utgangspunkt i lokal tradisjon og historie.»

Tusenårssted

Kommunens tusenårssted er kirkestua ved Malvik kirke.

Lokalmedia

Kommunen dekkes av de to avisene Malviknytt og Bladet. I februar 2017 ble Malvik-Bladet slått sammen med Stjørdalens blad under navnet Bladet.

Nygårdsvolden

Nygårdsvolden ligger fem minutter i fra Hommelvik og var tidligere en husmannsplass. Johan Nygaardsvold ble født her, men flyttet da faren døde (1897) husene ned til Hommelvik sentrum.

Mostadmark jernverk

Mostadmark jernverk ble etablert i 1653. Den første jernsmeltingen startet våren 1657 og produktene var i hovedsak krigsmateriell til festningsanlegg i trondheimsområdet, men verket ble etterhvert hovedleverandør av jern til kongen av Danmark. Danskekongen ble etter hvert så avhengig av jernet fra verket at han konfiskerte verket fra verkets eier svensken baronet William Davidson da det brøt ut krig mellom Danmark-Norge og Sverige. Jernverket gikk konkurs i 1695, men i 1758 ble driften startet opp igjen og det ble drevet jernverk helt frem til 1872. Det ble besluttet å legge ned verket fordi jernverket i europeisk sammenheng var et lite jernverk, og det ble for dyrt å lage kull av tre i forhold til prisen på steinkull (fosiltkull)

Abrahallen

Abrahallen ligger på Sveberg, ved boligfeltet Bjørnmyra. Den er norges største innendørs fotballhall, og Malvik Idrettslag arrangerer hvert år Malvikcupen, Norges største innendørs fotballcup, i hallen. I januar 2009 kollapset deler av taket i hallen og gjorde den ubrukelig. En ny og oppgradert utgave ble reist i august samme år.
Studentfabrikk

Studentfabrikk er et norsk historisk uttrykk for et mer intensivt gymnasium som innebærer et kortere løp frem til examen artium, som regel ett- eller toårige. Historisk ble personer som tok examen artium kalt studenter, ettersom denne eksamenen opprinnelig ble gjennomført av universitetet selv og hadde videre universitetsstudier som formål. Studentfabrikker var populære blant bondestudenter som kom til hovedstaden for å ta examen artium på 1800-tallet og første halvdel av 1900-tallet. De siste studentfabrikkene ble nedlagt omtrent samtidig med at gymnaset ble erstattet av dagens videregående skole. Studentfabrikk er et historisk begrep og brukes ikke om noen skoler i dag. Hovedgrunnen er at det i dag er opprettet videregående skoler de fleste steder i landet og at det ikke lenger er nødvendig å reise til en større by, og at dagens videregående skoler favner langt bredere enn gamle dagers gymnasers fokus på universitetsstudier.
Cart and Cwidder

Historien

Boken handler om en familie omreisende musikere, og deres ferd gjennom Dalemark. Da Clennen (familiens overhode) blir myrdet av en gruppe mystiske menn, tar hans kone Lenina (som opprinnelig kommer fra adelen) med familien og deres passasjer, gutten Kialan, tilbake til henens hjemby – Markind. Samme dag som drapet på hennes ektemann, gifter Lenina seg på ny, med hennes tidligere forlovede: Markinds lord.
Hennes tre barn, Dastandlen Handagner (Dagner), Cennoreth Manaliabrid (Brid), og Osfameron Tanamoril (Moril) oppdager at en av deres fars mordere også befinner seg i Markind, og sammen med Kialan rømmer de og prøver å fortsette livet som musikere på egen hånd. Like etter rømningen, finner de ut at faren deres var det beryktede spionen kalt "the Porter", som samlet informasjon for the nordlige Dalemark. Barna forsøker å videreføre farens arbeid. Deres passasjer, Kialan, viser seg å være sønn av en jarl fra nord, på flukt fra jarlene i sør. De fortsetter reisen nordover mot Kialans (og de tre andre barnas) hjemby Hannart. Dagner blir arrestert for forræderi mot jarlene i sør. Hans yngre søsken blir tvunget til å forlate ham i den tro at han har blitt hengt. (De blir senere gjenforent).
Barna unnslipper så vidt mang en fare på veien nordover. Moril oppdager at han har evnen til å bruke den magiske kraften i en cwidder han nylig arvet fra faren (et instrument som minner om en lutt). Clennen hadde bare greid å utnytte denne kraften én eneste gang, da han overtalte sin kommende kone (Lenina) om å forlate sin rike forlovende og et liv blant adelen til fordel for ham.
Historien ender med at Moril stnger den eneste mulige veien den sørlige hæren kan benytte for å angripe det frie nord, akkurat i det de skal til å gjennomføre akkurat dette. Han bruker sin magiske cwidder for å få fjellene til å "gå", og lukker Flenpass, akkurat som hans forfader (den berømte Osfameron) gjorde i mange av sangene Morils far hadde sunget så ofte.
Hedda Gabler (1963)

Handling

Hedda Gabler, datter av en avdød general, som giftet seg med den lærde Jörgen Tesman, har ingenting til overs for sin mann. Hun anser ham som en spissborger og kjeder seg med ham. Selv om hun gjentatte ganger har provosert mannen med sin eksalterte og ryggradsløse oppførsel aksepterer Tesman dette, likeledes hans tante Julie' som i hemmelighet er bekymret for sin nevø. Assessor Brack, som regelmessig avlegger familien besøk og som også åpent kurtiserer Hedda, ser klarere hva gjelder Heddas vesen. For Hedda er Bracks besøk en velkommen avveksling i ensformigheten, særlig fordi hun nyter samtalene med den smarte mannen. En annen av Heddas hobbyer er skyteøvelser, som hun utfører med pistoler, som hun har arvet fra sin far. 
Når Ejlert Lövborg, en ungdomsvenn av Hedda, kommer til byen, blir hun begeistret. Lövborg og hun hadde en gang elsket hverandre lidenskapelig, men Hedda hadde til slutt avvist ham, fordi hun mente at han ikke kunne tilby henne den framtiden hun så for seg. Under tiden har ting blitt forandret, da Løvborg - en begavet kunsthistoriker - har skrevet en bok, som vil vekke oppsikt. Fra sin tidligere skolevenninne, Thea Elvsted, får hun opplysninger som hun slett ikke liker. Mellom Lövborg og Elvsted har det oppstått en nær forbindelse. Også i forberedelsene til boka var den unge kvinnen involvert og virket som kunsthistorikerens gode ånd.
Hedda er sjalu på Thea og begynner å spinne intriger. Det første gjensynet med hennes tidligere elsker viste Hedda at hun aldri har kunnet glemme ham. Thea Elvsted skal ikke få ham. Så får hun Elvstad til å begynne og drikke igjen. Når han forårsaker en offentlig skandale, gjør han seg selv umulig og hans inntil nylig så fremgangsrike og lysende karriere er over. Hjelpen, som han forventer å få fra Hedda, ligger i at hun gir ham én av sine pistoler. Faktisk tok pistolen hans liv, men på en annen måte enn Hedda hadde planlagt: Et skudd, som ble utløst av seg selv og traff ham i magen, forårsaket en ytterst smertefull død for Lövborg.
Når Hedda får vite det beslutter hun seg for å gjøre slutt på sitt liv, som ter seg meningsløst og ekler henne. Mens hennes mann og Thea i det tilgrensende rommet rekonstruerer Lövborgs verdifulle manuskript, hvis originalutgave ble brent av Hedda, skyter hun seg.

Beskrivelse

I en vesttysk programoversikt for onsdag 30. oktober 1963 ble Hedda Gabler beskrevet som et «håpløst pessimistisk stykke». Videre: «Den kalde skruppelløsheten, som tittelheltinnen [bruker for å] trekke omgivelsene med seg i sin selvforskyldte ulykke, virker ikke så troverdig, ettersom det samfunnskritiske tilløpet til stykket i dag [blir] foreldet».
Remontekommissionen

Remontekommissionen var en dansk militær myndighet som fra 1796 til 1965 (dog nedlagt 1852–1855) hadde til oppgave å innkjøpe hester til kavaleriet (og andre avdelinger og personer som skulle bruke hester) og føre tilsyn med de av Hærens hester (altså mobiliseringsberedskapet) som var utstasjonert hos sivile, såkalte foderværter (fôrverter). Opprinnelig klarte de enkelte kavaleriavdelinger selv innkjøp av hester, men dette medførte dels at prisene ble presset opp når flere avdelinger kjøpte i samme område, dels at tidsrammen for tilridningen av de innkjøpte hester kom til å avhenge av markedet og derfor kunne være uhensiktsmessig for kavaleriet.
Grunnkretser i Sande kommune i Møre og Romsdal

Grunnkretser i Sande kommune i Møre og Romsdal er delområder og grunnkretser som seksjonerer Sande kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Tributt

Tributt (fra latin: tributum = bidrag, offentlig skatt; substantivert partisipp perfektum passiv av tribuere = tilstå, yte) er en ytelse som man er skyldig noen. Uttrykket benyttes om for eksempel løsepenger eller den regelbundne avgift som en vasall må yte til en sentralmakt.
Operation Intercept

Operation Intercept var et anti-narkotika tiltak, kunngjort av president Nixon søndag 21. september 1969 som resulterte i en nesten total stenging av grenseoverganger mellom Mexico og USA. Initiativet var ment å redusere innførsel av meksikansk marihuana til USA på en tid som var ansett for å være den viktigste høstsesongen. Den ble iverksatt av Myles Ambrose som var sjef for tollvesenet i Nixon-administrasjonen.
Retningslinjene ble innført som en overraskelse selv etter at president Nixon hadde gitt Mexicos president Gustavo Diaz Ordaz et forhåndsvarsel da møttes den 8. september 1969 for å innvie Lake Amistad Dam Internasjonale Crossing (en innsjø med en grensebro). Den økte innsatsen involverte økt overvåking av grensen, både fra luften og sjøen, men store deler av politikken gikk ut på inspeksjon av alle personer og alle kjøretøy som krysset grensen til USA fra Mexico. På grunn av klager fra de reisende, og fra Mexicos president Diaz Ordaz, ble inspeksjon av biler redusert etter 10 dager og helt forlatt etter om lag 20 dager.
Nixon-administrasjonen mente at de i stor grad hadde oppnådd sin målsetting om å oppmuntre til den meksikanske regjeringen til å starte et forsøk på å demme opp for den innenlandske narkotikaproduksjon.
I første del av 1970-tallet utga rockgruppen Jefferson Airplane en singel kalt «Mexico», skrevet og sunget Grace Slick, som kritiserte denne aksjonen. I Mexico ble den ikke spilt på noen radiostasjoner da teksten refererte til saken, men sangen ble en klassiker på mange undergrunnsradiostasjoner.
Arsenjev

Geografi

Byen ligger i en dal omgitt av nesten uberørt Ussuri-taiga. Den økologiske situasjonen i Arsenjev er betydelig bedre enn for andre byer i Primorskij kraj, da det ikke finnes forurensende virksomheter i byen og dens nærhet. På grunn av beliggenheten har Arsenjev et mere utpreget innlandsklima enn Vladivostok-området, med gjennomsnittstemperatur i juli på 21 °C, og i januar på −18 °C.

Historie

Arsenjevs historie begynner i 1895, da bosetningen Semjonovka ble grunnlagt. De første bosetterne var russiske gammeltroende. I 1901 bosatte leilendinger fra Poltava oblast i Ukraina seg her. I 1937 ble bosetningen knyttet til den transsibirske jernbanen med et sidespor. I 1940 ble den første flyfabrikken (den nåværende Progress) i Russlands fjerne østen bygget her. I 1952 fikk bosetningen Semjonovka innvilget bystatus, og fikk nytt navn, Arsenjev, etter Vladimir Arsenjev, en utforsker av Det fjerne østen, vitenskapsmann, oppdagelsesreisende og forfatter, som besøkte Semjonovka i 1912.

Næringsliv og økonomi

Byens største arbeidsgivere er Askold og Progress, som hovedsakelig produserer forsvarsrelaterte produkter. På grunn av mindre etterspørsel etter militære produkter har produksjonen blitt redusert, noe som forsøkes kompensert ved eksport, blant annet av helikoptre fra Progress.
På grunn av fjellene i området og gode snøforhold om vinteren er Arsenjev også blitt et senter for alpin skisport, og det bygges ut infrastruktur i området med henblikk på dette.
Globen

Konstruksjon

Den kulerunde bygningen måler 110 meter i diameter og er 85 meter høy, og er bygd i stål, betong og glass. Konstruksjonen bæres oppe av 48 bøyde stålpilarer. Bygningen og området omkring er tegnet av Berg Arkitektkontor AB.
Maksimal spilleflate er 45 x 75 meter med 7 000 tilskuerplasser. Under ishockeykamper er det plass til rundt 14 000 tilskuere, og ved sceneshow til ca. 16 000. Publikumsrekorden ble satt under en Bruce Springsteen-konsert, som hadde 16 337 tilskuere i 1992.

Bruk

Globen er en nasjonalarena. Det avholdes et stort antall idretts- og musikkarrangementer. Globen har også vært hjemmebane for ishockeylagene AIK og Djurgården Hockey. Siden høsten 2008 har ingen klubblag Globen som fast hjemmebane.
Pave Johannes Paul II feiret messe i arenaen i 1989 og var den første paven som har gjort dette i Sverige.
Finalen i Eurovision Song Contest 2000 og 2016 ble arrangert i Globen.
Arenaen ble også brukt under Ishockey-VM 2013.

Skyview

I februar 2010 ble det åpnet en kabelbane med navnet SkyView på utsiden av arenaen og denne løfter besøkende til toppen av hallen, hvor det er en uhindret utsikt til hele Stockholm. Hver av de to gondolene har plass til 16 passasjerer som blir løftet 113 meter over havet, og det skal ikke være noen tilsvarende konstruksjon noen andre steder i verden.
Steinsvikvegen

Beliggenhet

Beliggende i Ytrebygda bydel i Bergen kommune, ca 10 km sørvest for Bergen sentrum.

Historie

Navnet ble vedtatt 1950.
Hedwiges Maduro

Klubbkariere

Maduro debuterte på Ajax’ førstelag mot Roda JC 26. februar 2005, like etter han hadde fylt 20 år.
18. januar 2008 signerte Maduro en 4-årskontrakt med Valencia C.F.. Overgangsbeløpet er ukjent, men antas å ligge på rundt €2 millioner.

Landslagskarriere

Bare uke etter debuten i Eredivisie ble han tatt ut i landslagstroppen til Nederland, og debuterte mot Romania i mars 2005. Under VM 2006 spilte han i kampen mot Argentina.
Selv om Maduro hadde spilt 12 A-landskamper, deltok han i VM for U-21-lag i Nederland i 2007, og scoret turneringens første mål da Nederland slo Israel 1-0. Han scoret også i andrerundekampen mot Portugal (Nederland vant 2-1 og gikk videre til semifinalen. I semifinalen ble England slått ut på straffesparkkonkurranse, og ble europamestere etter at de slo Serbia i finalen. 
Familien kommer opprinnelig fra øya Aruba i Karibia.
Jang Jong-ho

Bakgrunn

Jangs funksjonshemming skyldes en trafikkulykke i 2000, der han skadet ryggmargen og ble lam i begge beina. Han begynte med kjelkehockey i 2003, og debuterte på det sørkoreanske landslaget i 2005.

Idrettskarriere

Jang deltok i VM i kjelkehockey 2009, der Sør-Korea kom på fjerdeplass. Året deltok han i Paralympiske vinterleker 2010, der Sør-Korea kom på sjetteplass. Han deltok på Sør-Korea lag som kom på andreplass i VM i kjelkehockey 2012, der tapte 1-5 mot USA i finalen. 
I VM i kjelkehockey 2013 kom de på sjuendeplass, og de kom på samme plass i kjelkehockey under Paralympiske vinterleker 2014.  
I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.
The Beatles' Second Album

Sporliste

Alle spor skrevet av John Lennon og Paul McCartney, (Lennon-McCartney), unntatt hvor merket.
Pyoksong

Administrativ inndeling

Fylket er delt inn i en ŭp (småby) og 21 ri (landsby).
Cherry (tegneserie)

Cherry, opprinnelig Cherry Poptart, er et tegneseriehefte om en ung og blond kvinne med samme navn som tittelen, skrevet og tegnet av Larry Welz. Serien startet som en typisk undergrunnstegneserie, en voksen parodi på tenåringstegneserien Archie Comics, tegnet i samme stil som Dan DeCarlo. Serien utviklet seg etter hvert fra en munter og frilynt serie i undergrunnen til å bli en enkel pornografisk serie utgitt av tegneren selv under enmannsforlaget Cherry Comics.

Historie

Serien ble først utgitt i 1982, relativt sent i henhold til historien til amerikanske undergrunnstegneserier. Den ble først kalt Cherry Poptart, men tittelen ble endret til Cherry fra og med hefte #3. En del kilder tilskriver navneendringen trusler om søksmål fra Kellogg Company, et internasjonalt firma som produserer frokostblandinger, over firmaets varemerke «Pop-Tarts», men en del kilder hevder at Welz gjorde endringen frivillig da «Cherry» som navn alene fungerte bedre og at logoen så bedre ut.
Den opprinnelige serien førte også til en avleggerserie i 1992, Cherry's Jubilee, som gikk i fire utgivelser, og inneholdt serier av andre skribenter og tegnere sammen med serier av Welz selv. I tillegg ble de enkelte heftene samlet til bokutgivelser under tittelen Cherry Collections. Welz har også utgitt en utgave av Cherry Deluxe som inneholdt en fortelling skrevet av Neil Gaiman.
Den opprinnelige utgiveren av tegneserien var Last Gasp fra første hefte og til og med nummer 13. Forlaget Kitchen Sink Press utga heftene 14 og 15 foruten også å gjenopptrykke de som Last Gasp hadde utgitt. Fra og med nummer 16 opprettet Welz sitt foretak Cherry Comics som utga nye og gamle hefter, foruten også relaterte titler.
Selv om serien er hovedsakelig kjent som en erotisk eller pornografisk serie har den også fått en del ros fra kritikere for seriens humor og tidvis politiske kommentarer. Figuren Cherry har også blitt benyttet i flere kampanjer for ytringsfrihet og mot sensur. Serien er også en av de undergrunnstegneserier som har vart lengst, skjønt i den grad andre titler fortsatt kommer ut med ujevne mellomrom er det vanskelig å hevde påstanden med absolutt sikkerhet.
Welz tegner serien i en enkel stil som minner om Dan DeCarlo, og sistnevnte var den som skapte grunnlaget for tegneserien Archie Comics, skjønt Welz har hatt en del eksperimenter med andre stilarter, blant en utgave i 3D. Tegneserien følger en egen amerikansk tegneseriesjanger kalt «Happy Teenager» («sorgløse tenåringer») særlig representert av Archie at Welz har blitt truet med søksmål, men disse har ikke ført til noe.
En del av Cherry-seriene ble utgitt på norsk som såkalt «Kaninpocket» av Atlantic Forlag i 1993.
Nummertegn

Anvendelser

Nummertegnet har en lang rekke navn for forskjellige formål:

Nummertegn

Som nummertegn brukes tegnet iblant i betydningen nr. – for eksempel: Sangen har ligget som #1 på hitlisten. Denne unormerte bruken stammer fra engelsk, hvor det også finnes et eget tegn til nettopp dette – nemlig Unicode-tegnet U+2116 ( № ), som på engelsk brukes i for eksempel adresser eller tilsvarende.

Pundtegn

Til forskjell fra det egentlige pundtegnet, som betegner Pund Sterling, brukes nummertegnet noen ganger i betydningen pund (masseenhet), dog primært som betegnelse for det amerikanske pound avoirdupois. Her brukte man i USA tidligere betegnelsen lb., men siden har typografer tatt i bruk et særskilt tegn til nettopp dette: Unicode LB Bar Symbol, U+2114, ℔. Dette ligner og ble med tiden da også helt erstattet med det enkle nummertegnet, med kun to loddrette og to vannrette streker.

Firkant

På telefoner finnes det en egen tast med dette tegnet på. Denne kalles normalt bare firkant, for eksempel i automatiske telefonsvarersystemer: Tast inn din PINkode etterfulgt av firkant.
I denne forbindelsen kalles tegnet ofte for hash på engelsk. Betegnelsen hash brukes også i noen tilfeller på norsk, særlig i programmeringssammenheng.
Tegnet etterfulgt av et ord eller en frase uten mellomrom mellom symbolet # og påfølgende bokstav eller tall, kalles emneknagg (engelsk: hashtag) og brukes til å gruppere meldinger og forenkler søk i sosiale nettverk som Twitter, Facebook, Google+ og Instagram.

Dobbeltkors

Alle resepter innledes med tegnet #, som i denne sammenheng betegner dobbeltkors i betydningen in nomine dei - “i Guds navn”. Deretter følger "Rp" eller ℞, som er en forkortelse for det latinske recipe – “ta”.

I datalogi

Nummertegnet finnes i ASCII-tegnsetttet som nummer 35, og representeres i Unicode som u+0023.

I programmering

I noen programmeringsspråk (for eksempel Python, Perl, PHP og PowerShell) og TCL brukes nummertegnet til kommentarer.
# opprett forbindelse til databasen
mysql_connect($host, $user, $pass);
I PHP vil foranstående første linje være kommentar til hva annen linje gjør.

I chat

I noen chatsystemer (for eksempel IRC) brukes nummertegnet foran en chatkanals eller et chatroms navn:
/connect irc.wikimedia.org
/join #wikipedia-no
Dette vil på IRC forbinde til den norske Wikipedias chatkanal.

I URL-er

I en URL brukes nummertegnet for å skille stien og søkestrengen fra fragmentet:
http://www.example.org#Avsnitt
Her lages det en henvisning til denne siden. Fragmentet (I_URL.27er) angir at nettleseren skal hoppe ned til den del av dokumentet navngitt med nettopp dette fragment.
Amarillo (Uruguay)

Transport

Ruta 27 Mario Heber forbinder Amarillo med Vichadero.
Jordal Amfi (1951)

Historie

Den opprinnelige hallen ble tegnet av Rinnan & Tveten og var anlagt i et tidligere teglsteinanlegg. Den var derfor gravd dypt inn i terrenget, noe som ga anlegget en asymmetrisk form og en særlig intim atmosfære.
Hallen var opprinnelig uten heldekkende tak, men dette ble hengt opp i stålvairere over anlegget og festet med barduner i bakken i 1971. Hallen ble også brukt til konserter, boksing, håndball, innebandy og kunstløp.
I tilknytning til den tradisjonelle ishallen ble den såkalte Ungdomshallen åpnet i 1989. 
I 2016 ble den siste landslagskampen på Jordal Amfi, spilt.
Gull-Funn

Gullfunn er en av Norges største butikkjeder for smykker og klokker. Kjeden er en del av Gullfunn AS som er eid av Jotunfjell Partners AS. Kjeden har omtrent 45 butikker i Norge. Daglig leder er Aida-Karin Breidvik Bauge. Den første Gullfunn butikken åpnet i Oslo i mai 1969 av Aksel Holmsen. Aksel Holmsen er oppkalt etter sin oldefar; den kjente Gullsmed Aksel Holmsen.